ming030890/wiki-yue-high-quality huggingface dataset:
沙園站

沙園站（「園」字有陰上變調，粵拼：saa1 jyun2 zaam6；英文：Shayuan Station）係廣州地鐵8號綫同佛山地鐵1號綫（喺廣州叫廣佛綫）嘅轉車站，亦係個跨月台轉車站，喺海珠區工業大道北同榕景路嘅交界。不過兩邊嘅月台開放時間都唔同，其中廣州地鐵8號綫喺2010年11月3號營運，而佛山地鐵1號綫喺2015年12月28號營運。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2、3樓都係廣州地鐵8號綫同佛山地鐵1號綫嘅共用月台。同廣州地鐵8號綫海珠區段同佛山地鐵1號綫佛山段啲車站一樣，冇休息室同廁所、母嬰室。

站廳
呢個站嘅站廳西邊係收費區，四周圍俾人行通道同車站商舖圍住嗮。而收費區入面有好多座扶手電梯、專用𨋢同樓梯往返兩條綫之間嘅月台。

月台
呢個站有兩個島式月台，都喺工業大道北地底。8號綫用東邊嘅月台，廣佛綫用西邊嘅月台。由於車站嘅工期同廣佛綫一期接近，廣佛綫月台使用同開始營運一期一樣嘅月台幕門。其中廣州地鐵8號綫月台喺2010年11月3號開始用，而佛山地鐵1號綫月台喺2015年12月28號開始用。
沙園站嘅月台全景8號綫嘅月台全景（行文化公園嗰邊，喺2016年2月28號影。）1號綫嘅月台全景（行瀝滘嗰邊，喺2016年10月18號影。）

商舖同自助服務
而家嘅沙園站入面得好少各類舖頭服務乘客，譬如便利舖、麵包檔同涼茶舖。
另外，沙園站入面淨得好少自助服務設施畀乘客用，包括咗自動櫃員機同自動販賣機；重有可以充羊城通，可以交水電費同交通罰錢嘅服務。

出入口
沙園站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站有四個出入口，分別係A、B、C，D。喺2017年11月14號開始實行嚴格安檢制度之後，除咗往返A、D出入口同樂峰廣場之間毋須接受安檢之外，其它出入口之間當成過街通道往返嘅話，都要接受人過安全門、物過X光機、液體過檢測儀嘅制度。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1997年嘅廣州地鐵規劃冇提到沙園站同寶崗大道站，凈得個站喺昌崗中路同工業大道北嘅交界，喺舊2號綫一分為二之後嘅東西向路段，過咗呢個站之後向西過河，同時呢個站係嗰時嘅4號綫同5號綫（唔係而家嘅5號綫）嘅轉車站。
但2003年重新規劃過呢兩條路線，先係舊2號綫嘅東西向路段改成從呢個站轉去工業大道北行，原先向西行過河條路線，到咗呢個站之後行去工業大道中同工業大道南嗰邊，變成1號綫嘅路線。後嚟方案改成將呢個站放喺工業大道北入面，重改名做「沙園站」，同1號綫平行轉車；同將喺昌崗中路嘅寶崗大道站列入二號綫一分為二嘅工程入面。

工程
喺舊二號綫喐手起嗰陣重未起呢個站。2007年政府批准起2號綫南延段，條綫喺2008年正式開始逳手起，重將南邊終點搬到而家嘅廣州南站。

沙園冷卻塔案
2010年9月25號，舊嘅2號綫一分為二之後，2號綫同8號綫開始重新投入營運，不過新開嘅8號綫凈開到昌崗站。噉係因為呢個站有冷氣站喺試營運嗰陣，嘈到俾冷氣塔出面10幾米遠嘅光大花園啲業主抗議，話影響大部分業主休息，甚至出動好多差佬嚟維持秩序。由於嗰時單嘢一直都未拗掂，搞到車站停咗工成個半月先至復工，令到8號綫嘅鳳凰新村站、沙園站同寶崗大道站呢3個站喺8號綫重新開通之後一直未開。

開通
地鐵公司同光大花園業主傾掂之後，呢個站同寶崗大道站、鳳凰新村站一齊，喺2010年11月3號開始營運。

工程
呢個站喺規劃時期，本身係1號綫同8號綫嘅轉車車站。但呢個站喺2010年10月28～29號嘅1號綫開通之後，一直未開到呢個站。後嚟媒體預測後通段喺2012年底開通，但因瀝滘站嘅拆遷問題而開通時間一拖再拖。直至2014年7月為止，1號綫除瀝滘站之外，其它站就嚟搞掂嗮，結果路線凈開到燕崗為止。

開通
從2015年12月28號頭班車開始，佛山地鐵1號綫東延段正式開通，啲列車開到嚟沙園站。

出入口
呢個站開通個時開咗B、C、D三個出入口，後來再開埋A出入口。

利用狀況
呢個站周邊都係大型小區同樂峰廣場為代表嘅商場，所以出入站啲客流主要都係周邊啲居民同喺41中返放學啲學生、樂峰廣場購物啲乘客為主。
不過喺開通初期，客流都幾少下。自從樂峰廣場喺2013年7月13號開業之後，客流先至多咗好多。尤其喺2015年12月28號朝頭早，因佛山地鐵1號綫東延到燕崗嗰橛開通，車站亦多咗佛山地區啲客流同廣佛候鳥過嚟轉車，但嗰時凈限東西向嘅上落車客流轉車同出站為主。2018年12月28號，因佛山地鐵1號綫凈低嘅東延段去到瀝滘，車站亦多咗往返廣州南邊嘅番禺地區客流上落。2019年12月28號，因廣州地鐵8號綫北延段去到文化公園，車站亦多咗往返荔灣區西關南邊嘅沙面同十三行地區啲北邊客流上落。
沙頭角街道

沙頭角係中國廣東深圳鹽田區下邊嘅一個街道，叫沙頭角街道，下轄6個社區。
沙馬

沙馬（สมัคร สุนทรเวช，拼音Samak Sundaravej或者Samak Sunthorawet；1935年6月13號—2009年11月24號），唐名李沙馬，係泰國人，喺曼谷出世，亦係泰國唐人。佢做過曼谷市長；收尾創辦泰國人民力量黨做黨領袖，2007年12月23號赢咗大選成為泰國第25任總理。佢做總理嘅末期曼谷有大規模群眾示威反對佢。最後佢因為上煮餸節目收車馬費而被裁定違憲，俾人迫落臺。
沙馬林達

沙馬林達（Samarinda）係印尼東加里曼丹首府，人口84萬。
沙鹿區

沙鹿區（粵拼：saa1 luk6 keoi1）係臺灣臺中嘅一個市轄區。
沙頭角管制站

沙頭角管制站（英文：Sha Tau Kok Control Point），係香港一個陸路邊境出入境管制站，喺新界北區沙頭角。從呢度過關後可以到達深圳沙頭角口岸（中文：沙頭角口岸）。
沙頭角遊樂場

沙頭角遊樂場，香港公園之一，遊樂場之一，喺新界沙頭角順興街二號，英文叫Sha Tau Kok Recreation Ground。行政上歸北區。設施有硬地球場、排球場，以及七人足球場。
個場喺邊境禁區內，近沙頭角檢查站。
沙鱚科

沙鱚科（學名：Creediidae）係輻鰭魚綱單鰭魚目嘅其中一個科。
沙魯克汗

沙魯克汗（印地語：शाहरुख़ ख़ान，烏爾都語：شاہ رخ خان，普什圖語：شاه روخ خان；1965年11月2號—），又譯做沙·茹克·罕，係印度男演員。
佢嚮哈里亞納邦古爾岡（英文：Gurgaon）出世，1992年入行演印度電影，10次得到印度電影觀眾最佳演藝獎，封為「波里活之王」。2007年4月，佢嘅仿真蠟像嚮倫敦杜莎夫人蠟像館設立。
烏溪沙

烏溪沙（英文：Wu Kai Sha），原名烏龜沙，係香港一地，亦係一村，喺新界馬鞍山市中心東面，與大埔海相鄰。

主要建築
烏溪沙站
烏溪沙青年新村
銀湖·天峰
利安邨
烏溪沙出土嘅明代青花桃花喜鵲紋玉壺春瓶，收藏喺香港文物探知館。
烏溪沙路

烏溪沙路（英文：Wu Kai Sha Road）係香港沙田區一條馬路，起點喺西沙路，而終點喺耀沙路，全長約莫375米。2012年3月2號由香港特區政府刊憲而設立。
烏溪沙青年新村

烏溪沙青年新村係香港一個宿營營地，喺新界沙田區馬鞍山烏溪沙，1971年啟用，由香港中華基督教青年會管理。
烏爾姆通益製藥

烏爾姆通益製藥（英文：Ratiopharm Ulm）係德國烏姆嘅職業籃球球會，依家打緊德國籃球甲級聯賽。
烏爾法

烏爾法（Urfa）係土耳其嘅一座城，喺土耳其東南部，人口53萬。
烏爾禾區

烏爾禾區（維吾爾文：ئورقۇ رايونى‎）係中國新疆克拉瑪依嘅一個市轄區。
烏灰銀鷗

烏灰銀鷗（Larus fuscus），或者叫小黑背鷗，係種雀，屬鷗科鷗屬嘅其中一個品種，原產歐洲。
烏爾古爾山

烏爾古爾山（Urgull）係西班牙巴斯克大區城市聖塞瓦斯蒂安嘅一座山丘，高123米，位於市中心半島北端，西面係貝殼灣，東面係烏魯梅阿河。
喺12世紀初起緊個城市嗰時，座山係軍事防禦要地。山頂係莫塔城堡，一個小教堂同一個12米長嘅耶穌雕塑（1950年），俯瞰住海灣。
會計學

會計學屬於社會科學嘅一科，喺大學多數都屬於商學院。
會計師係專業人仕，要成為會計師必須要得到專業嘅資格，單單係大學學位係唔足夠。大多數國家或者地區都有自己嘅會計師學會，要成為合資格會計師甚至執業會計師，就必須得到當地會計師學會嘅認可。

會計師學會
以下係部份國家或地區嘅會計師學會。
香港：香港會計師公會（英文）
中國大陸：中國注冊會計師協會
台灣：中華民國會計師公會全國聯合會
英國：ACCA（英文）
澳洲；澳洲會計師公會
美國：AICPA（英文）
會計師

會計師係提供會計服務嘅職業，工作範疇包括財務、成本、核數、稅務策劃、投資分析同管理等。

香港
响香港，執業會計師一定要係香港會計師公會會員，完成香港會計師執業考試，得到香港法例《香港執業會計師條例》授權、由香港會計師公會發出嘅執業證書，先至可以執業。香港執業會計師持證有權幫出邊嘅香港有限公司做年尾審計、出核數師報告。呢個報告人人都信。香港稅務局指定，所有嘅有限公司報稅，必須附加核數師報告，所以呢樣係多數香港執業會計師嘅主要業務。
會議記錄

會議紀錄（英文：minutes）係當會議開緊嘅時候，由專人記錄落來嘅資料。內容包括會議入面所討論嘅事項、與會者嘅發言同埋會議嘅決議等，可以作為日後做嘢嘅依據或者參考。

格式
呢節要加長。
一篇會議記錄最基本要有會議嘅時間、地點、與會人同會議內容。
會長盃七人賽

會長盃七人賽係香港一項已經停辦嘅七人足球淘汰制錦標賽，喺每年球季開始前舉行，參賽嘅球隊由香港甲組足球聯賽（舊制）球隊每隊派出兩隊分成A隊同B隊角逐，如果A隊或B隊其中一隊被淘汰，球員可以調去另一隊繼續之後嘅比賽。

賽制
比賽上下半場各10分鐘，中場休息5分鐘，除咗冇越位，角球改喺大禁區角開，其他規則同一般足球比賽一樣。如果法定時間之內打和，冇加時，以互射十二碼採用即時死亡分勝負，即係第一輪有球隊射入，射失嘅球隊即輸。
會計妹

會計妹係香港一間一站式後勤服務公司，以一個虛擬人物，貌似吹氣公仔嘅『會計妹』擔當公司喺唔同廣告入面嘅代表。
會計妹嘅品牌係由廣東社團總會副會長潘少忠嘅大仔潘偉駿創立，有啲人會將佢嘅太太潘文思怡視為會計妹嘅真身。而潘文思怡喺參與香港會計師公會選舉嘅時候，亦用上會計妹嘅形象幫自己嘅宣傳。
潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意，強行訂立嘅《港版國安法》，同埋會計妹有份贊助無綫電視劇集《陀槍師姐2021》，所以有啲黃色經濟圈支持者會將會計妹視為『藍店』。
會計界功能界別

會計界功能界別係香港立法會一個功能界別，選民嚟自註冊會計師。
呢個界別係由金融界功能界別分拆出嚟。
會議道

會議道（英文：Convention Avenue）係香港灣仔一條馬路，由鴻興道、杜老誌道交界開始，去到港灣道、分域碼頭街、分域街交界。街名係嚟自香港會議展覽中心。
會議

會議又叫開會，係指有組織、有領導、有目的嘅議事活動，係喺限定嘅時間同地點，按照一定嘅程序進行。會議一般包括議論、決定、行動三個要素。因此，必須做到有會又有議論、有議論又有決定、有決定又有行動，唔係嘅話就只係傾閒偈或者係討論，唔能夠成爲會議。會議係一種普遍嘅社會現象，差唔多有組織嘅地方都會有會議，會議嘅主要功能包括決策、控制、協調同教育等功能。

會議議程
開會前需要先預備會議議程，係會議全部程序嘅安排，將成個會議進行嘅過程，包括報告事項、討論事項等各項內容順次序列出嚟，作為開會嘅依據。會議議程應該要簡潔同有條理，將會議中涉及嘅項目逐點列出嚟，務求令到會議可以有次序同高效率噉進行。

會議紀錄
睇埋：速記
當會議進行嘅時候，由專人記錄低開會嘅資料，記錄會議嘅過程、參與者嘅發言同會議嘅討論結果等，將內容整理之後就成為會議紀錄，可以作為日後工作嘅根據或參考。
會計流通度

會計流通度（英文：accounting liquidity）係指會計上一啲用嚟量度「欠責方有幾能夠喺限期內還債」嘅數值，例子可以睇吓流動比率。
東郭氏

東郭（粵拼：dung1 gwok3）係唐人姓氏，喺《百家姓》裏頭排第468位，依家經已冇乜人用。
呢篇東郭氏係同姓氏有關嘅楔位文章，重未寫完嘅。麻煩你幫手充實佢。
東鄉

東鄉係中國江西撫州一個縣，總面積1262平方公里，人口43萬。
東邊街

東邊街（英文：Eastern Street）係香港西營盤同半山區之間嘅一條單線行車馬路，有小巴同私家車行。係條斜坡馬路，又叫長命斜，最高斜度1:6。東邊街北面接西環填海區西區海底隧道香港島入口。東邊街以前叫新東街。
東遼

東遼係中國吉林遼源一個縣，總面積2184平方公里，人口23萬。
東鄉平八郎

東鄉平八郎（1848年1月27號—1934年5月30號）係大日本帝國嘅海軍元帥大將，出名事跡係喺1904年日俄戰爭做聯合艦隊司令官，指揮日本艦隊打贏俄羅斯帝國海軍。
東鄉族

東鄉族係中國其中一個少數民族，主要住喺甘肅，人口62萬。
東鄉茂德

東鄉茂德（日文：東郷 茂徳／とうごう しげのり Tōgō Shigenori，1882年12月10號—1950年7月23號）係大日本帝國二戰前嘅外交官同政治人，鹿兒島縣日置人。1941年10月，佢做東條內閣嘅外務大臣。1945年4月，佢改咗做鈴木內閣嘅外務大臣同大東亞大臣。
林保怡

林保怡（英文：Bowie Lam，1965年9月4號—）係香港消防員、警察、歌手、電視劇演員、電影演員。

演出
呢個表唔完整，歡迎加料。
林俊賢

林俊賢（Wilson Lam，1960年10月23號—）係香港一藝人，1982年無綫電視藝員訓練班第11期畢業，1980年代係無綫電視小生之一，主演《男兒本色》一劇而成名。後尾轉至電影圈發展，亦發展過唱歌事業。1996年退出娛樂圈從商。佢有個女林鈺洧都做咗藝人。
林俊嘉

林俊嘉，香港親中派政治人，2023年香港區議會選舉後被政府委任做區議員。
林俊傑

林俊傑（簡化字：林俊杰；英文：Wayne Lim Jun Jie；1981年3月27號—）係一個星加坡男歌手、詞曲作家同唱片監製，亦係金曲新人兼兩屆金曲獎最佳男歌手得主，暱稱「JJ」。

經歷
2003年4月，林俊傑發表首張個人專輯《樂行者》並正式出道。
2004年憑住歌曲《江南》而出名，喺同年5月8號攞咗第15屆金曲獎嘅「最佳演唱新人獎」。
2007年成立音樂製作公司「就是俊傑音樂」（JFJ Productions），負責單曲同專輯製作。
2011年8月8號，簽約華納音樂。
2013年發行《因你而在》專輯，內含《修煉愛情》一曲，並將佢拍成動畫微電影，佢獻畀喺勝安航空185號班機上遭遇空難嘅一位女性友人。
2014年6月28號，憑住第十張個人專輯《因你而在》，攞咗第25屆金曲獎最佳國語男歌手獎。
2016年6月25號，憑住第十二張個人專輯《和自己對話》及其主打單曲《不為誰而作的歌》，攞咗第27屆金曲獎最佳國語男歌手獎同最佳作曲人獎。
2017年5月，歌曲《不為誰而作的歌》MV喺YouTube網站達到一億次觀看次數，成為少數破億嘅華語MV。同年12月，歌曲《修煉愛情》MV喺YouTube網站亦達到一億次收睇次數，成為華語歌壇中第一位擁有兩首破億歌曲嘅歌手。
除音樂領域外，林俊傑亦作多元發展。2008年，佢創立品牌「SMUDGE」（簡稱「SMG」），開始進軍潮流服飾行業。
2016年6月，佢考咗國際汽車聯盟（FIA）牌照，成為職業賽車手。

跨刀創作
下列資料以其他歌手主唱嘅林俊傑「譜曲」作品為主，若附帶或僅負責其它部分創作即於備註欄簡述。
林俊其

林俊其（Kris Lam，1996年5月12號—）係香港男藝人，2017年以模特兒身份進行各拍攝工作，2018年無綫電視藝員訓練班（短期）學員，畢業後喺2019年加入無綫電視。佢因為個樣似無綫另一位藝員王浩信而出名。
2022年佢做咗23位J2ers之一，拍一啲J2台節目。
林俊禮

林俊禮，香港親中派政治人，曾經參與2023年香港區議會選舉。
林倩同

林倩同（英文：Jessica Lam，1994年10月23號—），人稱「深水埗二妹」，係香港地區組織深水埗社區關注組嘅成員，專職處理深水埗區南昌中選區嘅地區事務。

簡歷
林倩同喺香港出世，自細住深水埗，以前讀德雅中學，法國巴黎藍帶廚藝學校嘅甜品課程畢業。2019年，佢受到反送中逆權運動啟發，同佢朋友、任職演員嘅冼錦豪合組地區組織深水埗社區關注組（深關組），佢參與南昌中選區嘅地區工作，同埋喺區議會選舉挑戰連任兩屆嘅區議員劉佩玉。本嚟初步點票佢領先對手1票，但計埋百幾張問題票之後，變成輸102票，反勝為敗。
喺2020年獨立電影《夜香·鴛鴦·深水埗》入面，其中一個單元《It's not gonna be fun》就係取材自佢喺香港修例風波期間嘅經歷。
桐谷蝶蝶

桐谷蝶蝶 ，係日本嘅一個女藝人同埋配音員。
桐鄉

桐鄉係中國浙江嘉興一個縣級市，總面積727平方公里，人口67萬。
桐谷華

桐谷華 ，係日本嘅一個女藝人同埋配音員。
桑·保羅·吉地

桑·保羅·吉地係一個美國藝術收藏家、自傳作者、創業家。
桑·班列特

桑·班列特（西班牙文：Juan Bernat [xwan be̞ɾˈnat]，1993年3月1號—）係一個西班牙足球員，2018年8月由德國甲組足球聯賽球隊拜仁慕尼黑加盟巴黎聖日耳門，主要司職左中場、左閘。
桑切斯塞倫

桑切斯塞倫（1944年6月18號—）曾經係薩爾瓦多總統，由2014年做到2019年。
林穎珊

林穎珊，香港親中派政治人，香港再出發大聯盟發起人之一。
林素月虐兒案

林素月虐兒案2000年發生，澳門居民林素月活生生餓死七歲大嘅親生囡黃慧瑩，觸犯一項虐待未成年人致死罪，響初審時被判坐十年監。

事件經過
案件被告林素月同姓黃嘅老公育有四個仔女，響1990年加入「一貫道」宗教，認為食肉會為家庭帶來罪孽，於是開始長期食齋，亦都唔畀仔女食肉，連懷孕期間都唔食肉。佢堅信個囡曾經經歷嘅四次大病，都係靠食齋保命。由於長期食齋，細囡黃慧瑩身體好虛弱消瘦，佢同老公多次為咗仔女嘅健康問題爭執。
1999年5月，林素月同老公關係破裂，帶走細囡離家獨居。2000年9月28日，林素月帶個囡去鏡湖醫院就醫，入院後證實死亡。

女童死因
法醫嘅檢驗報告指出，女童黃慧瑩好瘦削，營養不良，死之前至少有兩個月無食嘢，引致身體脂肪同組織受損，死因斷定係「完全性飢餓死亡」。
林筱魯

林筱魯（Andrew Lam，1961年—），係香港親中派政治人物，依家係香港立法會議員。

選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
林粵春

林粵春，香港親中派政治人，香港再出發大聯盟發起人之一。
林紋銳

林紋銳，香港親中派人士，新世紀論壇成員。
林翠婷

林翠婷，香港親中派政治人，香港再出發大聯盟發起人之一。
林群聲

林群聲，SBS，JP（英文：Paul Lam Kwan-sing）係香港都會大學首任校長、香港公開大學末任校長。

選舉經歷
喺2021年9月，佢成為香港特别行政區選舉委員會教育界當然委員。
林耀明

林耀明，親北京派台裔商人，香港日昇珠寶總裁，曾經任職港澳台灣同鄉會理事、會長、副會長等職位。

政治參與
佢係港澳台灣同鄉會主要成員，1999年曾經參與港澳台灣同鄉會訪問團，獲連戰副總統接見。
林美璊

林美璊，係臺灣和聲歌手、配唱演員。

經歷
佢喺1992年台灣電視公司電視劇《新白娘子傳奇》負責過許仙唱段嗰部分。佢參演過《薛岳30紀念演唱會》。
林繼賢

林繼賢（John Lam，1959年－）係香港首位被稱為小丑藝術家嘅義工。佢係天主教徒，結咗婚，有一仔一女。

生平
林繼賢祖籍廣東（但佢話過自己係水上人），細個喺新界住同埋讀小學，阿爸係公務員。1973年經小學升中試被派到黃大仙嘅中華基督教會扶輪職業先修學校（家下嘅中華基督教會扶輪中學）。1974年學校由東頭邨借用嘅基協實用中學搬到樂富龍翔道157號，佢亦跟隨到新校址上堂，至1976年中三完成電工專科畢業，係該校第二屆傑出校友。
畢業後加入荃灣嘅南海紗廠（而家嘅麗城花園即九咪半舊址），並參加工業學院嘅技工學徒計劃。1970年代尾結婚並加入政府機電署工作，長期喺香港太空館同紅磡體育館度做。

表演生涯
林繼賢讀中學嗰時，表演天分已經表露無遺，參加咗話劇表演。熱心助人，班嘅同學同埋老師都好鍾意佢，而且，係全校都識嘅紅學生。
工作後仍然以佢嘅專長：電器維修協助有須要人士，但因為要長期輪班工作，冇辦法正規進修。到1999年終於響上級支援協助下，開始讀專業文憑，為晉升做準備。只係響2003年SARS後政府為咗減少支出，推出自願退休計劃。2004年林繼賢參加咗呢個計劃，離開工作24年嘅工作崗位，全身投入佢嘅小丑義工生涯。其實喺之前，佢已經自學小丑表演協助有需要人士，其中以林建明（大姐明）創立嘅「心晴行動」為代表。
近年嘅小丑表演教育：2005年為香港金鐘青年獅子會為國際獅子總會港澳 303 區青年獅子會之屬會嘅《小丑義工兵團》導師 。2007年為法住文化書院「茶禪」系列，組織同埋主講「小丑、魔術與生命的空間」。2010年參加香港中文大學教育學院教育學士課程教育沙龍「開心教．快樂學」嘅導師 。
林繼賢除咗自學小丑表現藝術，響全港各地組織小丑義工隊外，重響大學（例如嶺南大學、香港中文大學）同埋大專組織教授小丑表演技術，因此被稱為小丑藝術家，有別於坊間嘅小丑表演者。
洪性美

洪性美，係大韓民國嘅一個女藝人同埋歌手。
洪思翊

洪思翊 (韓文：홍사익，1889年3月4號—1946年9月26號)，係一位大日本帝國嘅中將，係朝鮮族犯咗戰爭罪行之中，最高級嘅軍人。

歷史
洪思翊喺朝鮮國一個農民家庭出世。雖然佢嘅家族其實係屬於貴族，但係之後因為各種原因，又變咗做低下階層。洪思翊好細個爸爸就已經過身。喺1905年-1909年期間，洪思翊響韓國陸軍武官學校讀書。到畢業之後，去咗日本留學，跟住再喺陸軍中央幼年學校讀咗3年，到1912年5月畢業。到1914年5月，洪思翊再喺日本陸軍士官學校畢業，成為咗陸軍嘅少衛任官。
到二次大戰開始之後，洪思翊主要負責管理菲律賓嘅戰俘，同時對抗美國嘅攻擊。
喺戰後，洪思翊代表所有喺菲律賓犯過戰爭罪嘅日軍，正式喺1946年吊頸死刑。
洪明基

洪明基（1970年7月—），係香港生意人，合興集團（中文：合興集團）（港交所：00047）行政總裁，旗下業務包括生產食油（出名牌子包括獅球嘜）同餐飯業務（包括超羣餅舖，同埋吉野家嘅特許經營權）。佢亦係中國人民政治協商會議全國委員會香港地區委員。
洪明基喺2019年反修例運動入面表明撐警立場，更因為香港吉野家外判廣告公司喺廣告度抽警察水而將佢解約，被香港民主派支持杯葛同針對。

選舉經歷
喺2021年9月，佢成為香港特别行政區選舉委員會委員(港區全國政協委員)。
洪昇

洪昇（粵拼：hung4 sing1，1645年—1704年7月2號），字昉思，係清代初年戲曲作家，錢塘人氏，最出名作品係《長生殿》，同當時另一劇作家孔東塘齊名，並稱「南洪北孔」。
洪敬堯

洪敬堯（英文：Yao Hung，1967年11月1號—），臺灣臺南市鹽水區人，台灣華語流行音樂男歌手、作曲家、編曲家、音樂製作人、鋼琴演奏家。阿爸係「寶島歌王」洪一峰，阿哥係「臺語歌王」洪榮宏，細佬洪榮良係台灣節目製作人同電影導演。

個人簡介
洪敬堯出道以嚟為數以千計歌曲進行編曲同加工，雖然冇好似阿爸阿哥噉樣成為螢光幕前嘅歌王，但佢嘅編曲技巧喺音樂圈之中幾出名。出道初期洪敬堯曾經為蘇芮、周華健、庾澄慶、張信哲等歌手製作單曲，係周杰倫嘅第一位製作人，亦都同羅志祥、張惠妹、許茹芸、五月天、蔡依林、張韶涵、黎明、S.H.E等歌手有過合作。
洪敬堯攞過兩次金曲獎最佳專輯製作人獎，亦曾六度入圍金曲獎最佳編曲人獎，近年為各大歌唱選秀節目擔任評審。
2013、2014年，連續兩年發行兩張個人專輯，2014年3月7號，舉辦咗堯身一變LEGACY演唱會。並喺華視、TVBS偶像劇《A咖的路》演飾音樂總監，亦喺幕後訓練無樂器同唱歌基礎嘅吳慷仁、夏于喬（TVBS職工劇《A咖的路》男、女主角）同陳怡蓉（台視、TVBS職工劇《哇！陳怡君》女主角）。

電視劇
2014年－華視、TVBS偶像劇《A咖的路》飾音樂總監。
三立「超級接班人」選秀節目評審
洪志富

洪志富，香港親中派政治人，2023年香港區議會選舉後被政府委任做區議員。
洪愛莉

洪愛莉係臺灣前歌手，一開始以「音樂灰姑娘」形象出道，2001年推出專輯《沒有月亮的時候》，但幾年之後就退出歌壇。

屋企
佢有一個亞哥，喺1989年開洛杉磯嘅時候因為同行朋友不當使用槍枝造成擦槍走火而意外身亡。
洪承疇

洪承疇（1593年10月16號—1665年4月3號），字彥演，號亨九，福建南安人，係明末到清初嘅大臣、將領。崇禎朝，佢係陝西三邊總督，參與清剿李自成流寇（中文：流寇）勢力。喺1642年松錦之戰（中文：松錦之戰）打敗咗降清，做武英殿大學士（中文：武英殿大學士）、兵部尚書（中文：兵部尚書）同都察院（中文：都察院）右副都御史、五省經略。之後佢夾埋吳三桂滅咗南明嘅永曆政權，俾封做三等輕車都尉（中文：輕車都尉）世襲，死後跟謚號叫做文襄。
歐洲國家聯賽

歐洲足協國家聯賽（英文：UEFA Nations League）係一項由歐洲足協成員國間參加嘅國家級男子足球賽事。第一屆賽事會喺2018年舉行，取代國家隊之間嘅友誼賽。呢項賽事嘅比賽成績並唔會影響世界盃嘅出線資格，但係每個級別嘅勝出隊伍將有機會參加歐洲國家盃附加賽。

賽制
55隊歐洲國家隊將分為四個級別嘅聯賽，A級聯賽同B級聯賽各自分為四組，每組三隊球隊。C級聯賽分為一組三隊球隊、另外三組各有四隊。D級聯賽分為四組，每組各四隊球隊。呢個歐洲國家聯賽採取升降班制度，A、B、C聯賽嘅四組包尾球隊將會降班，B、C、D聯賽嘅四組冠軍隊升班。
A級聯賽嘅四隊小組冠軍，將會進入歐洲國家聯賽最後階段，踢兩場四強、一場季軍戰同一場決賽。
歐洲委員會

（英文：European Commission，法文：Commission européenne，德文：Europäische Kommission，中國大陸叫歐盟委員會）係歐盟政治體系嘅執行機構，以內閣政府形式運作，負責執行歐盟理事會同歐洲議會嘅決定。歐盟委員會有 27 個委員代表每一個歐盟成員國。維持聯盟啲條約同歐盟嘅一般日常運作 。內部用英文、法文、德文做嘢 。
歐洲評議會
歐洲廣播聯盟

歐洲廣播聯盟（英文：European Broadcasting Union）係由歐洲同北非廣播業者（包含廣播電臺同電視臺）組成嘅公共廣播組織，喺1950年2月12號成立。
歐洲戰爭勝利紀念日

歐洲戰爭勝利紀念日，簡稱歐戰勝利紀念日，係第二次世界大戰歐洲戰場入面，因納粹德國投降而戰爭結束嘅日期同之後每年嘅紀念日。投降書喺1945年5月8號簽，但有啲國家未必將紀念日定喺呢日，譬如英聯邦諸國係5月7號，俄羅斯同東歐諸國係5月9號（叫勝利日）。
歐洲大陸

歐洲大陸（英文：Continental Europe），簡稱歐陸，係歐洲嘅大陸部份，唔包括週圍嘅島，包括不列顛群島、巴利亞利群島、西西里、沙甸島、歌斯嘉噉樣。
歐洲審計院

歐洲審計院（粵拼：au1 zau1 sam2 gai3 jyun2，英文：European Court of Auditors）係歐盟主要下設機構之一。佢主要職責係審計歐盟同埋佢啲所屬機構嘅帳務以及財政收支。
柯坪

柯坪（維吾爾文：كەلپىن ناھىسى‎）係中國新疆阿克蘇地區嘅一個縣。
柯受良

柯受良，資深電影界人士，曾經攞過香港電影金像獎專業精神獎。
柯士甸

柯士甸（英文：Austin）係美國德薩斯州首府。
柯士甸
柯南道爾

亞瑟柯南道爾（Arthur Conan Doyle，1859年5月22號—1930年7月7號）係英國醫生同偵探小說作家，1859年喺愛丁堡出世，1887年出版第一部作品《血字的研究》（A Study in Scarlet），主角福爾摩斯就喺度出現。佢總共寫過56部短篇同埋4部中篇小說。4部中篇小說按時間順序包括上面已經提到嘅《血字的研究》、《四簽名》（The Sign of Four）、《巴斯克維爾獵犬》（The Hound of the Baskervilles）同埋《恐怖谷》（The Valley of Fear）。
柯城區

柯城區係中國浙江衢州一個市轄區，總面積609平方公里，人口40萬。
柯塞姆蘇丹

柯塞姆蘇丹（土耳其文：Kösem Sultan，1589年—1651年9月2號），係鄂圖曼帝國嘅攝政太后，艾哈邁德一世嘅老婆。1651年蘇丹穆罕默德四世繼位之後，佢俾蘇丹嘅亞媽圖爾汗暗殺死咗。
柯嘉琪

柯嘉琪（Kiko O，粵拼：o1 gaa1 kei4，1987年12月25號—）係香港模特兒、電影演員，2010年度中國小姐香港區亞軍。

生平
柯嘉琪2005年入行做模特兒，2010年參選中國小姐香港區攞亞軍。
2012年，佢曾經被控藏有K仔，結果被罰款三千蚊。
佢喺香港教育學院音樂學士畢業，2015年喺香港浸會大學攞埋傳理學文學碩士。
王彭彥

王彭彥，香港親中派政治人物兼商界人士，幸福企業集團有限公司副董事長兼副總裁、王寛誠教育基金會董事。

選舉經歷
喺2021年8月，佢當選成為香港特别行政區選舉委員會商界（第二）委員。
王建房

王建房（粵拼：wong4 gin3 fong4），係中國男歌手。

經歷
2014年，佢參加《中國夢之聲2》。
王建陵

王建陵，香港親中派政治人，香港再出發大聯盟發起人之一。
王強

王強（1975年1月16號—2005年11月17號）係遼寧寬甸滿族自治縣步達遠鎮人，喺遼寧開原馬家寨子鄉杏花村出世。
王強係中華人民共和國近30年嚟最殘忍嘅連環殺手之一。從1995年1月22號第一次殺人至2003年7月14號落網，歷時8年另6個月，一共殺咗45人，強姦咗10人。呢個只係官方有記錄嘅數字，普遍認為，畀王強殺咗或者強姦咗嘅人唔只咁少，但係以家下嚟睇睇怕會成為懸案。
王彩樺

王彩樺（英文：Lotus Wang，1968年11月24號—），本名叫王泳心，係臺灣女藝人、主持人、演員、歌手，最早以綜藝諧星嘅身份開始咗受到大眾認識。喺唔同時期佢曾經用過米漿、米香、王羚、幼齒、柯蒂虹、王綵華等藝名，佢自稱係「台灣濱崎步」，而臺灣傳媒都常叫佢做「B咖天后」。佢同藝人狄鶯同狄志杰結拜兄妹。
王德基

王德基（英文：Kedar Wong，10月29號—），前香港無綫電視男藝人，參加2007無綫電視藝員訓練班入行。2020年6月離開TVB。
王弘毅

王弘毅（粵拼：wong4 wang4 ngai6），係中國填詞人、音樂人。
王從希

王從希（英文：Stephanie Wong Chung Hei，1981年8月30號—）係香港女演員，2003年出道，早年拍過唔少無綫電視參與劇集同埋電影演出。
深源村

深源村（粵拼：sam1 jyun4 cyun1）係中國廣東韶關一自然村，亦係中國嘅傳統村落，喺乳源大橋鎮北邊。個村喺大明初由許氏祖先搬過嚟開村。
個村入面既以許氏人家為主，又係有比較濃烈嘅客家文化味道。主要以觀瀾書院做代表嘅客家傳統建築響度。
深澤

深澤（粵拼：sam1 zaak6）係中華人民共和國河北省西面，石家莊市東北嘅一個縣，下游係滹沱河。
深澤仁博

深澤仁博係日本足球員，2011年年頭去晨曦試腳，之後同四海流浪簽約入隊，著11號波衫。
深澤裕輝

深澤裕輝（1987年11月10號—）係日本足球員，司職後衛，效力秋田藍閃電。
深澳線

深澳線，係臺灣鐵路管理局嘅鐵路支線，屬宜蘭線嘅分支，1967年8月25號通車，2007年9月6號停用，2014年1月9號開返。而家鐵路由新北瑞芳車站去到八斗子車站，長4.7公里，設3個站。
深港西部通道

深港西部通道（英文：Hong Kong–Shenzhen Western Corridor）係香港一條高速公路，係10號幹線一部份，一邊係港深西部公路，另一邊係深圳灣口岸。
消光

暗黒星雲Barnard 68會吸收可見光，消光得偏紅至到無光。左圖見到黑咗一笪，就係吸咗後果。借用紅外綫拍攝，經電腦處理，就得出右圖。右圖紅色部份為原先紅外綫先見到嘅星光，綠色同藍色，就係加強返綠色藍色依啲短波長。由此可見星雲嘅消光現象。出處歐洲南天天文台（ESO）
消光，天文現象，星體所放出來嘅電磁波，如可見光，射到落觀測者時，會有所削弱，甚至消滅，皆因途中有物，諸如氣體、塵埃，會吸收咗啲電磁波，或將電磁波散射。啲嘢一啲喺太空星際之間，一啲喺地球大氣。唔同波長，消光程度亦唔同，皆因中間物質唔同。一般波長愈短，就愈消光得勁，所以可見光而言，近藍嗰邊消光勁啲，近紅嗰邊就無咁勁，睇來就偏紅嗰便。

文
英文叫extinction。日文叫減光。
消化餅

消化餅（英文：Digestive biscuit）係種餅乾，起源自英國蘇格蘭。整呢隻餅會落梳打粉，早期啲人以為梳打粉可以幫助消化，所以就將佢叫做「消化餅」。
消夜

消夜，俗寫宵夜，係指響夜晚食嗰一餐，係晚餐之後嗰餐，時間特別係指休息時間，通常係由夜晚九點至十一點開始，至到凌晨四點之前，因為凌晨四點傳統上已經開始係廣東早茶時間。
消失的文化

《消失的文化》（Disappeared Culture）係香港電視娛樂製作嘅文化節目，由林珊妮（第1-15集）同李文意（第16-22集）主持，2021年12月12號到2022年5月8號逢禮拜日11:30-12:00喺ViuTV播。節目介紹香港各種非物質文化遺產同傳統手工藝。
消化系統

消化系統係多細胞生物用來食嘢、消化嘢食、獲取能量同營養、排泄剩餘廢物嘅一組器官。佢嘅主要功能係攝取、消化、吸收、同化同排泄。其中有關排泄嘅部分，亦可以歸類到排泄系統（Excretory system）嘅一部分。

非人類動物消化系統
動物嘅消化系統由構造嘅差異可以粗略分為囊狀消化系統同管狀消化系統。
囊狀消化系統具有囊狀嘅消化腔。好似水螅、水母、海葵等水生生物，大都係用消化腔開口嘅觸手捉獵物食，而消化完嘅殘渣亦由同一開口排出。
管狀消化系統就擁有消化道，呈管狀構造，有口腔同肛門兩個口。好似蚯蚓、螳螂、雀同埋人類都歸呢一類。

人類消化系統
人體嘅消化系統主要由消化道同消化腺組成。
一個正常男性成人嘅消化道長大概6.5米，由上消化道同下消化道組成。
消化道係一條連接口腔同肛門嘅管道，由好多負責處理嘢食嘅構造組成。
消化腺可以分泌消化液去消化嘢食。

上消化道
上消化道由口、咽、食道同胃組成。
口包含口腔黏膜（buccal mucosa）、唾液腺、脷同埋牙。
喺口後面係咽，咽連接住一條由肌肉組成嘅中空管道，即係食道。
食道通過肌肉嘅收縮同放鬆，將嘢食向下推，穿過橫隔膜去到胃。

下消化道
下消化道包括腸同肛門。
腸
小腸，分三個部分
十二指腸
空腸
迴腸
大腸，分三個部份
盲腸（連接闌尾）
結腸（包括升結腸、橫結腸、降結腸同埋乙狀結腸）
直腸
肛門

消化腺
消化腺又分為小消化腺同大消化腺兩種。
小消化腺係分佈消化管各部分管壁內嘅小腺體，呢類腺體數量好多，包括胃腺、腸腺等。
大消化腺位於消化道外，佢哋主要通過導管將分泌物排入消化道內，主要有：三對唾液腺（腮腺、下頜下腺、舌下腺）、肝臟同胰臟。
維基同享有多媒體嘅嘢：Digestive system
消失的子彈

《消失的子彈》（英文：The Bullet Vanishes）係一部2012年上映、香港同中國大陸合拍嘅民國懸疑犯罪電影，由樂視娛樂投資（北京）有限公司及英皇影業有限公司出品並發行，香港導演羅志良編劇及執導，爾冬陞擔當監製，並由劉青雲、謝霆鋒領銜主演。全片以民國初年為背景，講述咗警探郭追聯合警政官松東路調查一宗發生在兵工廠嘅連環殺人事件，隨著調查工作嘅深入，相關當事人先後離奇死亡，兩人及身邊人亦被追殺，情勢險象環生，然而最終嘅真相就出人意料。
本片於2011年11月14號開機，先後喺上海車墩、勝強兩個影視基地及浦東周浦鎮取景拍攝，次年1月18號殺青關機。2012年8月14號，影片喺中國大陸正式公映，同年9月13號喺香港同澳門上映。

劇情
民國初年，北洋軍閥割據，「天城縣」嘅兵工廠，係當時中國最大嘅兵工廠，但接二連三發生咗離奇命案，班工人被槍殺；不過命案現場無彈頭，有人懷疑係呢位兇手係一個心理變態嘅連環殺手，但更多工人相信：呢個係之前被丁老闆（廖啟智飾）以俄羅斯輪盤逼死嘅女工冤魂報復。呢班工人群情激憤，不但搵到美貌嘅女算命師小雲雀（楊冪飾）嚟占卜，而後甚至罷工抗議。
警察局嘅金局長（吳剛飾）將呢件案交由善於偵探推理嘅警政官松東路（劉青雲飾）同埋神槍刑警郭追（謝霆鋒飾）聯合調查，點知郭追嘅助手「新警察小五」（井柏然飾）喺調查過程中慘死，松東路逐漸瞭解咗事情嘅真相，但松並唔願意相信自己嘅推理，經過同埋殺夫女囚傅源（江一燕飾）嘅通信，松終於願意揭露呢個其中不可思議嘅秘密。

票房
影片喺中國大陸首週六天票房為8150萬元，為該週嘅票房冠軍。隨後蟬聯咗一週票房冠軍，至9月23號累計1.6億元人民幣。
本片嘅香港票房為801萬元港幣。
消失影像

消失影像（法文：L'image manquante）係2013年柬埔寨同法國合拍嘅紀錄片電影，內容同赤柬有關，曾經喺第66屆康城影展播，亦獲第86屆奧斯卡金像獎最佳外語片提名。
消失的愛人

《消失的愛人》（英文：The Secret）係2016年上畫嘅懸疑愛情電影。由黃真真執導，黎明、王珞丹、林俊傑、張榕容、石修領銜主演。

劇情簡介
喺一次雪崩意外之中，凱峰（黎明 飾）痛失愛妻秋捷（王珞丹 飾），為咗搵返消失嘅愛人，佢嘗試用各種招魂方法，令人意外嘅係，秋捷嘅靈魂真係返咗嚟。凱峰搵到靈媒，希望可以留住老婆，靈媒話畀凱峰知一個秘密：只有愛佢嘅人先會睇到佢，唔愛佢嘅人係睇唔到嘅，而且唔可以俾佢知道自己係靈魂，唔係嘅話佢就會好快消失。深深知道呢段相聚係曇花一現，始終會有完結嘅一日，凱峰唯有同個仔努力守住呢個秘密。有一次咁啱，凱峰嘅表弟Jimmy（林俊傑 飾）見到秋捷嘅靈魂，而喺呢個時候，雪山事件亦開始被傳媒報道，眼見秋捷係靈魂嘅事實就快被察覺，更加意想不到嘅事情亦開始步步逼近。
歐內斯特巴伊科羅馬

歐內斯特巴伊科羅馬（Ernest Bai Koroma，1953年10月2號—），係前塞拉利昂總統，2007年上任做到2018年。
歐亞農業

歐亞農業控股有限公司（港交所前編號：0932）由楊斌創立，主要業務係農業生產。後來因為涉嫌做假帳而畀香港交易所敕令停牌，最後喺2005年5月15號除牌。
歐初

歐初（粵拼：au1 co1；1921年5月—2017年10月31號）係中國大陸嘅政治人，亦係中國共產黨優秀黨員同埋共產主義戰士，廣東中山人。1938年開始加入抗日戰爭部隊，第二年亦加盟中共地下黨，期間亦做過廣東人民抗日游擊隊珠江縱隊第一支隊嘅主要創建人同領導人之一；亦喺中山當地啲村被傳過有7尺（2.33米，7.1呎）身高，實際佢凈得5尺（1.67米，5.1呎）身高到。中華人民共和國成立之後亦做過廣東省顧問委員會常委同埋廣州市第八屆人大常委會主任、黨組書記。喺2013年11月7號舉辦嘅第一屆世界廣府人恳親大會入面亦被入選過廣府雙十傑。
歐初喺2017年10月31號09:43（UTC+8）因病喺廣州過身，終年97歲。
歐亞非大陸

歐亞非大陸（Afro-Eurasia）係亞洲、歐洲、非洲三個大陸嘅合稱，皆因三塊大陸相連，所以有噉嘅合稱。歐亞非大陸佔全球約莫一半陸地面積，但住咗全球86%人口。

劃分
通常亞非歐大陸用蘇伊士運河做界線劃分做非洲同歐亞大陸，其中歐亞大陸又可以劃分做歐洲同亞洲。由於文化同歷史上，北非同歐亞大陸仲近，所以有時都分做歐亞-北非同撒哈拉以南非洲。
亞歐非大陸同周邊島嶼
歐倫薩省

歐倫薩省（加利西亞文：Ourense；西班牙文：Orense）係西班牙加利西亞南部嘅一個省，同葡萄牙雷阿爾城區接壤，2021年人口有305,223。 省會係歐倫薩。
歐元區

歐元區，又叫歐羅區，係由齋用歐元（又叫「歐羅」）做貨幣嘅歐盟國組成嘅經濟及貨幣聯盟，貨幣政策由歐洲中央銀行負責制定。家陣歐元區有20國，包括奧地利、比利時、克羅地亞、塞浦路斯、愛沙尼亞、芬蘭、法國、德國、希臘、愛爾蘭、意大利、拉脫維亞、立陶宛、盧森堡、馬耳他、荷蘭、葡萄牙、斯洛伐克、斯洛文尼亞同西班牙。
歐倫薩

歐倫薩（加利西亞文：Ourense）係西班牙加利西亞歐倫薩省嘅首府。
桂陽

桂陽係中國湖南郴州一個縣，總面積2973平方公里，人口70萬。
桃園天皇

桃園天皇（ ももぞのてんのう ，1741年4月14號—1762年8月31號）係日本第一百一十六位天皇，原名遐仁（ とおひと ），又叫皇太子遐仁親王，幼名八穗宮、茶地宮，響1747年6月9號至到1762年8月31號在位。
佢係櫻町天皇獨仔，阿媽係姉小路定子。

經歷
佢響1747年（即係延享四年）畀老豆櫻町天皇冊封做皇太子，同年老豆讓位畀佢，而櫻町天皇就做上皇，改叫上皇昭仁。三年之後，上皇昭仁死咗，桃園天皇正式親政。
響1758年（即係寶歷八年）發生咗「寶歷事件（日文：宝暦事件）」，爾件事令到好多公卿都受到咗處分。
響1762年突然死咗，終年二十二歲。
桃園市

桃園市係中華民國臺灣地區一直轄市，市府桃園區。臺灣最繁忙嘅桃園國際機場位於桃園市。
桃園市舊時叫「桃園縣」，2014年12月25號升格。
桂陽高速公路

（中國高速公路代碼：G65）係中國廣西壯族自治區桂林市嘅高速公路，高速公路上歸包茂。位置從臨桂沖口互通開始，一直去到陽朔高田村。
由於呢條高速大多數路段都喺岩溶地貌經過，加上陽朔高田村及附近一帶都係段岩溶峯林地帶，所以又俾遊客嗌成「中國最靚嘅高速公路」。

工程
呢條高速喺2004年6月12號喐手起，2008年12月19號起好兼通車。
桃井晴子

桃井晴子 （粵拼：tou4 zeng2 cing4 zi2，1977年12月14號—）係日本嘅一個女藝人同埋配音員。
桃園區

桃園區（粵拼：tou4 jyun4 keoi1 ）係臺灣桃園市嘅市轄區，面積34.80平方公里，人口45萬。
桃園區舊時叫「桃園市」，原桃園縣2014年12月25號升格成直轄市，用咗「桃園市」個名，而呢個市就相應改名做「桃園區」。
桃乃木香奈

桃乃木香奈（桃乃木 かな，1996年12月24號—）係日本鹹片女演員，2015年出道，亦曾經做過女子組合惠比壽麝香葡萄嘅成員。
桃園國際機場公司

桃園國際機場股份有限公司（簡稱桃園機場公司、英文：Taoyuan International Airport Corporation）係中華民國交通部出資成立嘅國營企業，亦係台灣第一個同唯一嘅機場公司，主要業務係經營桃園國際機場。桃園國際機場股份有限公司係國際機場協會、財團法人中華民國台灣飛行安全基金會、台灣智慧航空城產業聯盟等組織團體會員。
桃園機場公司前身係1978年成立嘅交通部民用航空局中正國際航空站（2006年改稱桃園國際航空站），於2010年11月1號公司化。
特工亞皆老

《特工亞皆老》（英文：Argylle）係一套2024年上畫嘅美國電影，由馬菲域肯執導，亨利卡菲爾、拜絲黛麗侯活、森洛維、拜仁均士頓、嘉芙蓮奧哈拉、亞莉安娜狄伯斯、莊先拿、森姆積遜主演。
特基拿

特基拿（西班牙文：Tequila），又叫龍脷蘭酒，係隻墨西哥起源嘅蒸餾酒，用到龍脷蘭嘅鱗莖去釀。
特基斯基阿克

特基斯基阿克（Tequixquiac）係墨西哥墨西哥州一座城，住咗約莫3.4萬人。座城曾經發掘到古印地安人嘅骨頭雕刻。
特定亞洲

特定亞洲（粵拼：dak6 ding6 aa3 zau1；日文：特定アジア(Tokutei Ajia)），簡稱特亞（日文：特亜(Toku-A)）或特亞三國。字面上嘅「特定亞洲」係指喺東亞國家嘅日本互聯網論壇上用嘅一個術語。日本係對部分亞洲國家有明顯嘅負面睇法，可能係日本嘅反中情緒仍然強烈，或者同日本有政治緊張同爭端嘅東亞國家，即韓國、北韓同埋中國。臺灣通常被認為係個日本化嘅國家，喺十九世紀末同二十世紀先後同日本建立咗殖民關係。香港同澳門係中國嘅地方嚟，但喺制度上都同中國嘅唔同。
「特定亞洲」作為日本互聯網用戶邊個唔鍾意南韓、北韓同埋中國。有啲人對呢個字有唔好印象。呢個術語淨係我一啲右翼分子用
特哈契

特哈契（Hashim Thaçi，1968年4月24號—）係科索沃政治人，本嚟係科索沃解放軍領導人，之後創立科索沃民主黨，2016年到2020年做過科索沃總統。
特土良

特土良係一個古羅馬作家、神學家、哲學家。
特工爺爺

《特工爺爺》（英文：The Bodyguard），係2016年上畫嘅港產片，由洪金寶、劉德華、陳沛妍、彭于晏、馮紹峰、馮嘉怡主演，洪金寶執導。
特基尼亞

特基尼亞（粵音：dak6 gei1 nei4 aa3，意大利文：Tarquinia）係喺意大利嘅一個市鎮，面積加埋差唔多三百平方公里，萬六人喺度住緊。佢喺2004年畀聯合國教科文組織列入世界遺產。
特島浣熊

特島浣熊（學名：Procyon insularis）係浣熊科浣熊屬嘅其中一個種。
港產旅行團

《港產旅行團》（The Locked Down Tourist）係香港電視廣播有限公司製作嘅本地遊節目。由歐陽偉豪、戴祖儀、曾淑雅、林穎彤同鄭衍峰主持，介紹香港嘅景點。
呢個節目喺翡翠台嘅首播時間被改過幾次，初頭安排喺2020年12月7號到12月18號逢禮拜一到五22:30－23:30播，但之後要讓路畀劇集《香港愛情故事》，改到2021年1月31號到4月11號逢禮拜日20:30－21:00播，跟住因為電視台一度抽起劇集《陀槍師姐2021》同佢嘅製作特輯，所以安排提早一個禮拜喺1月24號22:00－22:30首播，最後因為撤回抽起《陀槍師姐2021》，又恢復返1月31號首播。另外，呢個節目本嚟係有10集，但係配合4月重組週末綜藝節目安排，播咗9集後就停咗，最後一集要延到5月8號禮拜六晚23:35－00:05先至播返。
港男入贅手冊

《港男入贅手冊》（Hong Kong Guys Foreign Love Guide）係香港電視娛樂製作嘅資訊節目，由張建聲、吳保錡、郭嘉駿、歐陽仲豪、林明禎、陳健安、岑珈其、英健朗主持，訪問日本、越南、馬來西亞、台灣同泰國五個地方娶妻移民嘅香港男人。節目由2019年10月6號到2020年2月9號逢禮拜日喺22:30 - 23:00播。

節目調動
2019年12月15號：由於播《全民造星II 總決賽》，所以提早到20:00－20:30播。
港詭實錄

港詭實錄（英文：Paranormal HK，原名牛一）係一隻以香港嘅都市傳說做背景嘅恐怖遊戲。由Ghostpie Studio制作，Ghostpie Studio以及Gamera Game發行。2020年1月6號喺Steam平台上架，另外計劃緊喺PlayStation 4平台度推出。
故事以九龍城寨遺址做背景去拍《逃出靈界點》，講到主角阿樂見到嘉慧撞鬼，帶佢離開呢個地方。款遊戲除唨試圖還原九龍城寨嘅原貌同埋展現香港文化習俗，仲有埋粵語配音，力圖營造濃厚啲嘅香港環境氛圍。
款遊戲最初項目名叫《牛一》，2019年10月宣布更名為現名稱，而《牛一》喺遊戲主體之後公佈作為追加下載內容。款遊戲於2020年1月6日發售，發售後喺Steam商店度獲得唨「多半好評」。

配音
呢款遊戲嘅粵語配音由閑踏梧桐領銜，配音演員有犬畏、苑姍、百劫星羅、師欣，惟韻同傻莓醬負責遊戲當中粵劇《紫釵記》嘅演唱；普通話配音由邊江工作室負責，陳張太康同賀文瀟任主要角色。
港觀

港觀（西班牙文：Cancún）係墨西哥東部金塔納羅奧州最大嘅城市，喺尤卡坦半島沿岸東北部，係墨西哥最東嘅地方。面積1,978.75平方公里（764.00平方英里），2015年人口743,626，人口密度每平方公里380人。
毫米

）；佢係一個長度單位。一毫米等於一米嘅千分之一。

用途
呢個單位成日用喺好多地方（包括降雨量、間尺、攝影等等……）。喺攝影嗰度嘅底片制式係用毫米嚟做電影。

Unicode 符號
喺Unicode範圍入面，佢為咗同而家嘅CJK編碼兼容，先至收錄咗同「mm」有關嘅符號：
而呢啲符號成日同一個東亞嘅方塊字咁闊（第個名係「全角」）。
毽

毽係舊時細路玩嘅嘢，外形類似羽毛球個波咁。

玩法
玩家要用腳不停將個毽踢起，唔好畀佢跌落地，可以一個人自己玩，或者多個人一齊玩都得。
氂牛

氂牛（粵拼：mou4 ngau4，學名：Bos grunniens），又寫做犛牛、牦牛，係牛科牛屬動物，主要分佈喺青康藏高原一帶，特徵係有比較厚嘅毛。佢哋嘅先祖係野氂牛。呢種牛產嘅奶，係當地嘅酥油茶所用原料之一。
氈角爹

氈角爹（英文gin cocktail）係酒水一種，係角爹一類，酒係氈酒。
毫秒

毫秒，（英文：millisecond，符號ms），1毫秒等如千分之一秒。
毫米汞柱

毫米汞柱（符號mmHg）係壓強單位，等於一毫米高水銀柱對液柱底面產生嘅壓強，大致等於一個標準大氣壓嘅1/760。現今多數改用帕斯卡，但量血壓仍保留毫米汞柱。

文
符號mmHg，mm代表毫米，Hg係水銀卽汞嘅化學元素符號。
毬果植物門

毬果植物門（學名：Pinophyta），又嗌松柏門，係植物界嘅一門，亦係種識結松果嘅維管束植物。皆因葉呈幼長針狀，所以呢啲植物又叫做針葉樹‎。
下屬約莫有8科、68屬同埋630個而家重有嘅物種。
氈酒

氈酒（英文gin）係酒一種。刺柏之實所釀。
潘文忠

潘文忠（1962年11月28號—）係當今中華民國教育部部長，2016年到2018年第一次任職，2019年再度上任。
潘文迪

潘文迪（Poon Man Tik，1975年2月24號—）係香港一退咗役嘅足球員，可以司職中、後場多個位置。
潘文迪近年亦有喺無綫電視同ESPN做客席講波佬，評述歐洲聯賽冠軍盃、英格蘭足總盃同埋香港甲組足球聯賽等賽事。
潘文迪細佬潘文俊亦係香港甲組足球聯賽前球員。
潘文俊

潘文俊（Poon Man Chun，1977年4月27號—）係香港一退咗役嘅職業足球員，司職前鋒，佢親阿哥潘文迪亦曾經係職業足球員。兩兄弟都喺天主教柏德學校畢業。
潘文思怡

潘文思怡（Florence Poon Man See Yee）係香港親中陣營政治人、會計師，有啲人會當佢係會計妹嘅真身，潘少忠家族嘅大新抱，博愛醫院總理。
佢喺2021年11月宣布出選2021年香港立法會選舉會計界功能界別議席，最後落選。

政治參與同立場
潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意而強行訂立，引起泛民主派一致負評嘅《香港國家安全法》，有啲人會當佢係親中陣營一員。佢亦喺央視新聞訪問嘅時侯，話自己支持警察，又話自己作為中國人，維護國家安全就係佢嘅責任，更加形容香港國安法係良藥。

2021年香港立法會選舉
佢喺2021年11月10號宣布出選立法會選舉會計界功能組別，以非建制、無黨派、中間派等詞語形容自己，又話當選嘅話會積極推行創業者支援計劃。不過，佢喺報名過程入面就出現甩轆，宣誓期間冠夫姓、身份證就無，所以要再次報名。佢最終未能勝出，輸畀黃俊碩。

家庭
佢老公係香港廣東社團總會副會長潘少忠嘅大仔潘偉駿。
潘曉靜

潘曉靜，係大韓民國嘅一個女藝人同埋演員。
白千層

白千層（粵拼：baak6 cin1 cang4；學名：Melaleuca leucadendra），又叫甩皮樹（lat1 pei4 syu6）；玉樹（jyut6 syu6）或白樹（baak6 syu6），係桃金娘科白千層屬嘅常綠喬木，原產澳洲。

形態
呢樖嘢嘅樹皮係灰白色，好似薄片噉幾埐剝咗落嚟噉。佢啲花係好似個白色嘅刷噉，一般喺春、秋兩季開花。呢樖嘢嘅地形適應能力都好犀利吓，佢鍾意喺有陽光嗰度生。
白喉

白喉係種傳染病，由白喉桿菌引起，主要感染細路，癥狀主要係喉嚨嚴重發炎。佢通常同百日咳、破傷風用同一劑疫苗去預防。
白努利法則

白努利法則（英文：Bernoulli's principle），又叫白努利定律或者白努利原理，係流體力學嘅一個法則，由瑞士流體物理學家丹尼爾白努利喺1738年出版嘅《Hydrodynamica》度提出。

證明
白努利法則可以用能量守恆定律嚟證明。只要將能量守恆定律成條式除以流體嘅體積，就可以得到白努利法則。
白勅杜歷哥羅福

白勅杜歷哥羅福（英文：Broderick Crawford，1911年12月9號—1986年4月26號）係一個美國嘅男演員、舞台劇演員、電視演員、電影演員，佢喺1937年出道。
白加道站

白加道站（Barker Road Station）香港一山頂纜車車站，喺香港島扯旗山白加道，海拔高363米。
白加道站原名白蘭特順道站，「白蘭特順道」係指車站附近嘅種植道嘅舊譯名。
編輯
山頂纜車
白咖啡

白咖啡係起源自馬來西亞霹靂州怡保市嘅一種咖啡，又叫做怡保白咖啡。白咖啡係馬來西亞咖啡加奶精或者煉奶整嘅一種飲品。
白化

白化係種遺傳病，病人因為身體整唔到黑色素，令到皮膚同毛髮都變成接近白色。
火星電台

火星電台（英文：RadioMars），係中國大陸樂隊、音樂製作組合。樂隊由曾宇同黃少峰組成，喺1997年成立。

經歷
2017年，火星電台發行同名專輯《火星電台》並入圍第28屆金曲獎最佳演唱組合獎。2019年，參加北京衛視《中歌會》；同年7月，佢哋憑住《寶貝瘋客》被提名第三屆唱工委音樂獎「年度組合/團體獎」。
火柴

火柴用嚟起火，係一條木，頂頭有氯酸鉀同硫磺，當同紅磷摩擦後產生氧化還原反應，所以有火。
火水

火水，又叫火油，學名煤油，係石油分餾之後嘅碳氫化合物嘅混合物，由10個到14個碳分子嘅碳氫化合物組成，響電油（汽油或者石腦油）同埋柴油之間，170-250℃滾。
火水以前係照明同煮食常用嘅燃料，用響火水燈同火水爐度，亦都用響清潔上面。而家火水主要用嚟做飛機燃料。
火海豪情

《火海豪情》係套美國嘅劇情片、動作電影，片長110 分鐘。佢喺2004年9月20號上畫。
火水爐

火水爐係用火水做燃料嘅爐，取代咗燒柴生火煮食嘅方法，但隨住用石油氣或者煤氣嘅氣體爐興起，火水爐就逐漸畀時代淘汰。
火棚

火棚（Fo Pang）喺香港九龍，係一個谷兼廢村名。佢喺蔴地山以東，同舊何文田以南。家下有衞理道貫通，就係九龍華仁書院。
未有書院之前，呢處係一號九龍墳場，係專葬西人。個墳場喺1933年12月15號搬走。
火棚亦都有九廣鐵路貫通，喺油蔴地車站同九龍車站之間。家下變咗係港鐵東鐵綫，旺角東站同紅磡站之間。
火機

火機，又叫打火機，係用嚟點火嘅架生，吸煙嘅人一定會用到。
火水燈

火水燈（kerosene lamp或kerosine lamp）係燈一種，用火水點着。火水燈有幾種原理，形態各異。主要分底部，載火水；中部，燒火水發光之處；頂部，玻璃煙通，擋風透光。火水燈有唔同設計，放喺檯又有，拎出街又有。發光部扁芯、管芯、燈紗三種。
九世紀八達城，有描述火水燈，不過燒嘅係礦物油。一八四六年用燈唔用鯨油，改用煤蒸餾出嘅火水。之後用石油整出來嘅火水。現代火水燈，係一八五三年造出，同時有波蘭人同美國人發明，未知先後。
火水燈喺亞洲、非洲好流行。
火火

火火（英文：Fire Lee，原名李家榮，1976年3月8號—）係香港電影人，做過導演、編劇同演出工作，亦係一位填詞人。佢而家主要工作係viuTV電視節目主持，同埋香港商業電台節目《公子會》嘉賓主持。
猶太祭司

猶太祭司（Judas Priest）係英國重金屬搖滾樂隊，1969年喺伯明翰出道。
猶太聚會所

猶太聚會所，又叫猶太教堂、猶太會堂，係猶太教嘅教堂，主要係畀教友祈禱同研習。
猶太歷史年表

呢個年表係一個猶太文明歷史嘅年表，而個表嘅年份只係一個大約年份，尤其係難以考究嘅古代部份。而表入面嘅時間，係跟西曆計，而唔係跟猶太曆。